club47031643
Эне-аданыҥ  балдарына алкыжы.

Су-кадыкту jÿрзин,
Алкыш-быйанду jÿрзин, 
Аржан-кутук сууларын 
Амзап jÿрзин;
Бийик боочыларын ажып,
Эҥчей  jÿрзин.
От-очогы отту, ойлу jатсын,
Тÿгенбей jатсын.
Аданаҥ  туулган
Эненеҥ чыккан
Ак Айастаҥ алкышту  болзын, 
Кöк Айастаҥ  кöгÿстÿ jÿрзин,
Jер-Эненеҥ  камаанду болзын,
Алкыш-быйанын  jетирип jÿрзин,
Алкап алып, jип jÿрзин,
Jайаан Кудайыла тудушту  болзын,
Jÿрек Кудайынаҥ  суранып турзын,
Эзен-амырлу, су-кадыкту,
Алкыш-быйанду jÿргÿлезин,
Ачу-ашка jÿткÿбезин,
Амыр-энчÿ jаткылазын.
Баш болзын, баш болзын!